Eufrón z Parosu

Eufrón () bol grécky sochár v 5. stor. pred Kr.

Eufrón, sochár z Parosu, pôsobil v Aténach v 1. polovici 5. stor. pred Kr. Jeho signatúry sa našli na troch podstavcoch zo sôchLucia Guerrini: Enciclopedia dell’Arte Antica, Classica e Orientale, Roma 1959, Treccani, Euphron  (na dvoch mramorových votívnych stĺpovitých pomníkoch z aténskej Akropoly z rokov cca 470 – 450 pred Kr.):

Φαῖδρο[ς] Προθυ[μίδο] Κεφαλε͂θεν ἀνέθ[εκ]εν. Εὔφρον ἐποίε[σ]εν. preklad: Faidros syn Prothymida z Kefalé venoval. Eufrón zhotovil.Inscriptiones Graecae, Attica, IG I³ 856 Hranaté zátvorky v starogréckom nápise znamenajú doplnenie medzier (lacunae) a označujú písmená, ktoré sú nečitateľné alebo úplne stratené.

Druhý nápis je na fragmente pomníka v podobe stĺpa z pentelského mramoru venovaného bohyni Aténe ženou menom Mikythé (Μικύθη). Venovanie je napísané v iónskom dialekte. Objavili ho v roku 1889 v blízkosti južného múru Akropoly v Aténach.

[Μ]ικύθη μ’ ἀνέ[θηκεν] [Ἀθ]ηναίηι τό[δ’ ἄγαλμα] /[εὐξ]αμένη̣ δ̣[εκάτην] [καὶ] ὑ̣πὲρ πα[ίδων] [κ]αὶ ἑαυτῆ̣[ς]. Εὔφρων̣ [ἐπο]-[ί]ησεν̣. preklad: Mikythé ma venovala Aténe, túto sochu, keď sľúbila desiatok, v mene svojich detí aj v jej mene. Eufrón zhotovil.Inscriptiones Graecae, Attica, IG I³ 857 

Eufrón zhotovil zrejme aj bradatú hlavu z pentelského mramoru, datovanú do rokov 450 – 440 pred Kr., nájdenú v roku 1886 vo svätyni Eetioneia v Pireu. Hlava, o ktorej sa predpokladá, že zobrazuje boha Herma alebo Dia, mohla patriť k podstavcu s nápisom, zhotoveného tiež z pentelského mramoru, ktorý sa nachádzal v jej blízkosti. Nápis na podstavci uvádza, že ju venoval Pythón z tráckej Abdéry, ktorý podľa všetkého veľa cestoval. Je podpísaný Eufrónom z Parosu (nachádza sa v Archeologickom múzeu v Pireu).

Πύθων Ἑρμῆι ἄγαλμα Ἑρμοστρά-το Ἀβδηρίτης / ἔστησεμ πολλὰς θησάμενος πόλη˘ας. ∶ / Εὔφρων ἐ- ξεποίησ’ οὐκ ἀδαὴς Πάριος. preklad: Pythón, syn Hermostrata z Abdéry, pripravil pre Herma objekt potešenia po tom, čo sa pozrel na mnohé mestá. Eufrón ho vyrobil, nie nekvalifikovaný, z Parosu.Inscriptiones Graecae, Attica, IG I³ 1018 

 Referencie a bibliografia 


Kategória:Sochári starovekého Grécka